NaiveNeuron/SloPal huggingface dataset:
Kolesík, Andrej, poslanec NR SR (2015-05-07):
Ďakujem. Vážená pani predsedajúca, vážený pán podpredseda vlády, vážené kolegyne a kolegovia, dovoľte mi, aby som podal správu o prerokovaní tlače 1467. Predseda Národnej rady Slovenskej republiky rozhodnutím z 24. marca 2015 č. 1480 pridelil tlač 1467 na prerokovanie výboru pre európske záležitosti s tým, že uvedený výbor podá Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady. Schôdza výboru pre európske záležitosti bola zvolaná na 23. apríla 2015. Výbor výročnú správu prerokoval a uznesením č. 164 odporučil Národnej rade vziať túto správu na vedomie. Zároveň ma výbor ako spravodajcu poveril podať Národnej rade správu o výsledku prerokovania uvedeného materiálu vo výbore a návrh na uznesenie. Pani predsedajúca, skončil som, otvorte, prosím, rozpravu.
Mezenská, Helena, poslankyňa NR SR (2013-10-18):
No, pán poslanec Hlina, tak ako obyčajne, máte môj obdiv, máte moju podporu, pretože máte úžasnú vlastnosť, úžasnú schopnosť pretlmočiť a, a sprostredkovať odkaz kódovaných zákonov. Zákonov, ktorým v kódovanej reči málokto rozumie, a vy to viete robiť tak, že to viete vyvodiť do dôsledkov, čo ktoré ustanovenie, čo ktorý návrh prináša. A väčšinou je to tak a ak je to naozaj skutočne tak, ako ste to opísali vy, tak naozaj to vyzerá tak, aj na základe vlastnej skúsenosti a poznania zákonov, ktoré prichádzajú z hospodárskej oblasti, tak to vyzerá tak, že čo návrh, to čoraz viac, väčšia hrôza, čo krok tejto vlády, tak tým čoraz viac dôkazov o zrádzaní a šikanovaní ľudí, čo ustanovenie, tým viac obmedzovania ich slobody, dokonca do takých dôsledkov, že ideme obmedzovať slobodu ľudí v prístupe k lesným pozemkom, k lesom. Ja si stále kladiem otázku už na základe cyklu predkladaných návrhov, čo z toho všetkého, pán minister, čo z toho, čo ste nasľubovali ľuďom, tu ešte vôbec ostalo. Chýba vám sebareflexia a skúste s pokorou a s touto sebareflexiou a s týmto apelom posúdiť a prehodnotiť návrh zákonov, ktoré tu predkladáte. Obecne to platí nielen konkrétne vo vzťahu k tomuto zákonu, ale aj k zákonu, ktorý bude nasledovať. Ďakujem za pozornosť.
Pčolinský, Peter, podpredseda NR SR (2023-03-14):
Pani poslankyňa Marcinková.
Glváč, Martin, podpredseda NR SR (2019-02-18):
Pani poslankyňa Zimenová.
Pellegrini, Peter, podpredseda NR SR (2020-05-13):
Ďakujem pekne, pán poslanec. Pán spravodajca zaeviduje tieto vaše dva procedurálne návrhy. S reakciou na vaše vystúpenie s faktickou pán poslanec Šutaj Eštok, nech sa páči, pán poslanec.
M. Dzurinda, predseda vlády SR: (2002-05-30):
J. Migaš, predseda NR SR: Pani poslankyňa Tóthová, máte právo na doplňujúcu otázku. Nech sa páči – dve minúty.
Pročko, Jozef, poslanec NR SR (2020-11-03):
Ďakujem. Milé kolegyne, milí kolegovia, v zlúčenej rozprave vystúpili traja poslanci... (Prerušenie vystúpenia predsedajúcim.)
P. Paška, predseda NR SR: (2010-03-03):
(Hlasovanie.) 135 prítomných, 43 za, 71 proti, 20 sa zdržalo, 1 nehlasoval. Návrh sme neschválili.
Paška, Pavol, predseda NR SR (2013-02-13):
Otváram rozpravu v treťom čítaní . Nemám prihlášku. Vyhlasujem ju za skončenú a budeme hlasovať.
Osuský, Peter, poslanec NR SR (2019-02-18):
Ďakujem všetkým, ktorí vystúpili, bolo vás dosť. No, kolega Číž, viete, za ostatných 16 rokov 13 rokov vládnete. Ste aj vy súčasťou moci, takže je fajn pýtať sa nás, čo sme s čím urobili. Pokiaľ ide o to, že ma vyhnali, mňa nevyhnali z parlamentu nikdy žiadni vyháňači a získal som násobne viac preferenčných hlasov ako vy, takže hovoriť o tom, že ma niekto vyhnal, je z vašich úst trošku trápne. V dome obesenca o povraze nehovor. Kolega Petrák, máte plnú pravdu, ten smutný stav, ktorý ste opísali, že potom by sa mohlo stať, že 80 % toho zakape. Áno, ale... A teraz si dovolím zacitovať klasika, Gustáva Husáka: „Nech odpadne to, čo je kolísavé...“ Teda nech zanikne to, čo nemá úroveň, a míňajme peniaze na ten zvyšok, ktorý úroveň má, plne s vami súhlasím. Kolega Bernaťák, tá predstava, že členstvo v strane nemá byť výťahom do ministerskej stoličky je pomerne avantgardná, pretože je celosvetovým štandardom, že strany nominujú v zásade svojich členov príslušne odborných na takéto miesta. Ale v tomto ide teda SNS hrdinsky proti prúdu. Kolega Soboňa, vôbec by som netvrdil, že som nespokojný, lebo tam nie je vedec ako pani profesorka. Poviem vám, že ako opozičný poslanec, keď sa pozriem na posledných neviem koľko rokov ministerstva zdravotníctva, tak tým najlepším ministrom z tých všetkých koaličných z celej plejády bol Tomáš Drucker, ktorý nemal s medicínou v zásade nič spoločné. A pokiaľ ide odvolávanie sa na univerzity, viete, na tie univerzity by sa šlo odvolať aj vo veci plagiátu, keď sa na ne odvoláte v tejto veci.
Cséfalvayová, Katarína, poslankyňa NR SR (2018-11-28):
Ďakujem pekne za slovo. Pán poslanec, netýka sa to len vás, ale teraz som na to opäť spozornela vo vašom prejave, že viacerí poslanci, bohužiaľ, používajú výraz Globálny pakt o migrácii. Chcela by som upozorniť, že to je nesprávny preklad, že sa to tu rozšírilo, keď ešte nebol vôbec oficiálne preložený tento dokument, anglické slovíčko compact je oficiálne v slovenčine preložené ako rámec. A nejde mi tu o nejaké ťahanie sa o slovíčka, ale slovo pakt najmä v našom kontexte a v našom historickom a geopolitickom má nielenže právne zaväzujúci, zaväzujúcu konotáciu, ale ešte aj výrazne negatívnu. Takže ak by som veľmi pekne mohla poprosiť ctené plénum, ak sa vyjadrujeme k tomuto dokumentu, aby sme ho nazývali tak, ako sa skutočne volá, teda globálny rámec, nie pakt. Ďakujem veľmi pekne.
Podmanický, Ján, poslanec NR SR (2017-03-24):
Vážený pán poslanec, mám na vás alebo na vaše vystúpenie dve pripomienky. Prvá, neobstojí taký argument, že 1. september má krátku tradíciu, preto ho treba vypustiť. Potom rovnaký argument by sme mohli použiť aj na 17. november, tiež má krátku tradíciu, preto by sme mohli vypustiť, čo iste uznáte, že takáto argumentácia v prípade štátnych sviatkov a pamätných dní nie je celkom na mieste. Čiže preto tento argument neobstojí. Oveľa horšia je však vaša určitá zrada tých vašich princípov, vy všade presadzujete prehľadnosť, jednoduchosť, systémovosť a práve tým vaším návrhom zavediete neprehľadnosť, zložitosť, nesystémovosť. Ľudia nebudú vedieť, kedy ten obchod zatvorený je, kedy nie je zatvorený. My navrhujeme jednoduchý systém, máme zákon o štátnych sviatkoch a pamätných dňoch. To znamená, vždy, keď bude štátny sviatok a pamätný deň, teda keď sú všetci iní ľudia doma, tak budú zatvorené aj obchody. My práve ten náš návrh, ktorý predkladáme, je jednoduchý, systémový, prehľadný. To, čo navrhujete vy, prináša len zmätok do celého systému. Preto ja nemôžem hlasovať za váš návrh a budem presviedčať aj ostatných kolegov v parlamente, aby sme za váš návrh nehlasovali.
Hrušovský, Pavol, predseda NR SR (2011-11-29):
Hlasujeme, páni poslanci. (Hlasovanie.) 143 prítomných, 64 za návrh, 67 proti, 12 sa zdržalo. Neschválili sme pripomienky pod bodmi 1 a 8. Páni poslanci, pristúpime k tretiemu čítaniu o vrátenom zákone. Pýtam sa, či sa chce niekto prihlásiť do rozpravy ústne, písomne som nedostal do rozpravy žiadne prihlášky. Nie, preto vyhlasujem rozpravu za skončenú. Pristúpime k hlasovaniu o zákone ako celku s odporúčaním gestorského výboru...
P. Hrušovský, predseda NR SR: (2004-06-17):
Teraz pristúpime k odpovediam, ktoré poslanci položili jednotlivým členom vlády. Pán poslanec Juščík položil otázky pánovi ministrovi školstva a pánovi podpredsedovi vlády Ivanovi Miklošovi. Pán minister školstva, pán poslanec sa vás pýta: „Pán minister, v súvislosti s nedávnym vyjadrením hovorcu katolíckych biskupov mons.  Gavendu, že žena by sa mala podriadiť mužovi a muž zasa Bohu, prihliadajúc na váš rezort, sa logicky dá očakávať, že študujúca mládež je podriadená vám a vy zasa vláde, ktorá s veľkou dávkou arogancie uplatňuje rôzne formy experimentov na tomto našom národe. Pýtam sa vás, pán minister, komu je v tejto spoločnosti podriadená „spravodlivosť“, keď vami navrhovaná, silou-mocou presadzovaná a, nedajbože, aj v praxi uplatnená reforma školstva zapríčiní stav, že prevažná časť rozumovo nadaných, pritom nesolventných mladých ľudí si nebude môcť pre svoje uplatnenie sa v spoločnosti doslova kúpiť potrebné, či želateľné vzdelanie.“ Pán minister.
Valášek, Tomáš, poslanec NR SR (2023-12-19):
Vďaka, uisťujem vás, nezaberiem zvyšné minúty, dve minúty devätnásť, chcem sa vám poďakovať za trpezlivosť, iste uznáte vzhľadom na povahu tejto poz... tohto, tejto novely zákona, že išlo o dôležitý pozmeňujúci návrh, a odpustite, ak sa vám bude snívať o úvodzovkách hore, úvodzovkách dole. Ďakujem vám za pozornosť. (Potlesk.)
M. Hort, podpredseda NR SR: (2008-11-26):
Keď prednášal úvodné slovo pán minister, sedeli v tejto sále jeden poslanec za Slovenskú národnú stranu, dvaja poslanci za HZDS, asi osem poslancov za stranu SMER – sociálna demokracia a nikto z vlády Slovenskej republiky. Je nám zrejmé, že to, čo je odkaz koaličnej rady, že rozpočet je uzatvorený, že o rozpočte nerozhoduje v tejto krajine ani vláda Slovenskej republiky, ani parlament, ale traja páni, ktorí reprezentujú koaličnú radu je dosť jasný odkaz pre poslancov, a preto sa tomu ani nedivíme. Ale ja sa pýtam, je toto naozaj vizitka o parlamentnej demokracii na Slovensku, že tu nesedí pri takomto zákone ani jeden člen vlády? Ja vás žiadam, pán predseda Národnej rady, aby ste po hlasovaní, keď sa bude pokračovať o rokovaní o rozpočte zabezpečili účasť vlády Slovenskej republiky, aby sme tu aspoň tú elementárnu politickú kultúru, o ktorej tu bola reč na úvod tohto volebného obdobia, dodržiavali. Ďakujem pekne. (Potlesk.)
Kozelová, Monika, poslankyňa NR SR (2020-07-23):
Ja si myslím, že toto bol jeden z najhodnotnejších prejavov, aké som tu kedy počula, takže ja tiež chcem len poďakovať. Ďakujem, aj na budúce.
Verešová, Anna, poslankyňa NR SR (2019-02-12):
Ďakujem týmto kolegovi Hegerovi, ale aj všetkým mojim kolegom poslancom a poslankyniam hnutiu Obyčajní ľudia a nezávislé osobnosti, kde som našla totálnu podporu pre koncept rodinnej politiky, s ktorým som prišla hneď, ako som vstúpila do tohto parlamentu. Všetci sa s tým stotožnili a naozaj tá séria prorodinných návrhov zákonov je už dnes v takom veľkom množstve a v takom veľkom počte a máme aj výsledky akurát v tom teda, že sa s nimi inšpirovala aj vládna koalícia, čomu sa v podstate tešíme. Ide nám o vec a naozaj už niektoré naše návrhy zákonov boli aj prijaté, hoc ako koaličné návrhy. Ale nám ide o ozajstnú podporu rodiny. Chcela by som povedať, že toto nebolo len niečo, čo sme si vymysleli. My sme prišli ako poslanci zo školstva, zo zdravotníctva, zo sociálnych služieb a vedeli sme, čo rodiny potrebujú. Inšpirovala som sa, inšpirovali sme sa v zahraničí. Ja som osobne bola aj s kolegami v Maďarsku, v Česku aj v Poľsku a rokovali sme s poslancami a pýtali sme sa ich na to, akú rodinnú politiku oni majú. A všetci mali skutočne dvojnásobný daňový bonus oproti našej, nášmu Slovensku. My sme prišli aj s tým progresom, pretože si myslíme, že rodiny potrebujú pomoc. Mňa sa tí mladí rodičia pýtajú a hovoria mi, že ja mám byť sociálnym prípadom? Ja akože musím byť sociálny prípad, aby mi vôbec nejakým spôsobom sa o mňa zaujímal štát? A ako som už spomenula, že aktívna rodinná politika, to neznamená zásah do autonómie rodiny, ale jej cieľom je vytvárať také prostriedky, aby sa mladí nebáli vytvoriť rodinu a odstraňovať akúkoľvek bariéru. A tuto som presvedčená, že práve pracujúci rodičia, mladí rodičia, pracujúci rodičia si zaslúžia takéto daňové zvýhodnenie, aby sa mohli dobre postarať o svoje deti, aby mali viac peňazí v peňaženke.
M. Číž, podpredseda NR SR: (2006-09-05):
Dávam teraz slovo spravodajcovi, ktorého určil navrhnutý gestorský výbor pre financie, rozpočet a menu, predsedovi tohto výboru, poslancovi Jozefovi Burianovi.
Laššáková, Jana, podpredsedníčka NR SR (2015-06-26):
Teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Galko. Končím možnosť prihlásiť sa do rozpravy ústne. Nech sa páči, pán poslanec, máte slovo.
Pročko, Jozef, poslanec NR SR (2024-02-15):
Ďakujem. Naozaj je toto veľmi citlivá téma a aj my sme ju v našej neziskovej organizácii riešili, dve ženy rómske, Rómky, ktoré prišli a povedali mi, že, Jožko, máme takýto problém. Bola som u lekára a následne som skončila s tým, že mi urobia zákrok, ja som nevedela, o čo sa jedná, a som sterilizovaná. Tá nevedomosť je veľmi, veľmi zlá, pretože je ľahké a naozaj v tom rómskom etniku je ešte veľa žien, ktoré, žiaľbohu, tento štát, Slovensko, nikdy nesnažilo sa nejako vzdelávať a nebola ani medzi rómskym obyvateľstvom nejaká väčšia informovanosť o tom, že takéto niečo sa môže udiať. Ja si myslím, že aj toto by mohlo byť prospechom, toto je úžasné, ale, určite, a ja verím, že to sa posunie do ďalšieho, do ďalšieho čítania, pretože to je dobré, ale chcem apelovať na všetkých a hlavne na, na nášho rómskeho... jak sa volá ten nový, Peťo, čo je teraz? Splnomocnenec? (Reakcia z pléna.) Aha. Tak apelujem naňho, aby, aby naozaj aj táto prevencia proti takýmto skutkom, ako sa diali, bola. Ja toto podporujem, pretože naozaj som sa stretol počas svojho života s obrovským sklamaním a s obrovskou, s obrovským ublížením týmto ženám. Ja to vítam. Vítal som to aj v prechádzajúcom volebnom období a ja ďakujem veľmi pekne, že to predkladáme. Len dúfam, že nebudú, prosím ťa, choď potom za PS-kom aj za ďalšími, lebo povedali mi, že oni potrebujú rozprávať o zákonoch. Ďakujem ti.
Ďuriš Nicholsonová, Lucia, podpredsedníčka NR SR (2017-04-07):
Šesť pánov poslancov a poslankýň sa prihlásilo s faktickou poznámkou na vaše vystúpenie, pán poslanec Muňko. Končím možnosť prihlásiť sa s faktickou poznámkou. Pán poslanec Mihál, nech sa páči.
R. Zajac, minister zdravotníctva SR: (2003-12-04):
Vážený pán predseda, vážení páni poslanci, je to stále tak, pretože je to podľa § 40 ods. 7 zákona č. 140/1998 Z. z. o liekoch a zdravotníckych pomôckach. Neplatí to len v prípade, ak by liek obsahoval omamné látky II. skupiny alebo psychotropné látky II. skupiny. V týchto prípadoch kvôli evidencii by mohol byť...
Budaj, Ján, poslanec NR SR (2017-06-14):
Pán Bublavý, budem reagovať na vás, keď ste boli posledný. Ja o ŠTB môžem hovoriť vždy rovno, čestne a s otvoreným svedomím. Vy tak hovorte o svojej minulosti otvorene, čestne, ako ja hovorím, a budete v pohode. Za druhé. To, že SMER má aj schopných ľudí, ja som nikdy nepovedal. Akurát, že vy ich potom likvidujete. Som zvedavý, kedy dôjde na Maďariča a ďalších, ktorí sú inteligentní a hovoria vám jasne, kedy robíte chyby. Len vy to neznesiete. To je všetko.
I. Šimko, minister vnútra SR: (2002-06-27):
Ďalším impulzom bolo schválenie smernice č. 2001/1997 IC, ktorá novelizovala inú smernicu o predchádzaní používania finančného systému na pranie špinavých peňazí. Táto novela rozširuje najmä okruh povinných osôb a upresňuje spôsob identifikácie v súvislosti s aplikáciou zákona o ochrane pred legalizáciou príjmov z trestnej činnosti. Návrh zákona priamo reaguje na uvedené podnety a môže tak významným spôsobom prispieť k obmedzeniu možností zneužívania finančného systému Slovenskej republiky na pranie špinavých peňazí a zároveň vytvoriť také právne prostredie, voči ktorému nebudú mať v budúcnosti medzinárodné autority už spomínané výhrady. Vážený pán predseda, vážené dámy a páni, dovoľte mi vzhľadom na uvedené skutočnosti zdôrazniť potrebu prijatia predloženej novely zákona a požiadať vás o podporu tohto návrhu. Ďakujem pekne za pozornosť.
Ďuriš Nicholsonová, Lucia, podpredsedníčka NR SR (2017-11-29):
Ďakujeme pekne, pán poslanec Heger, za vaše vystúpenie. Na vaše vystúpenie registrujem dve faktické poznámky. Končím možnosť prihlásiť sa s faktickou poznámkou. Pani poslankyňa Cigániková, nech sa páči.
Kamenický, Ladislav, poslanec NR SR (2014-10-30):
Ako ďalšie v rozprave boli podané dva pozmeňujúce návrhy poslanca Jána Hudackého. Dajte teraz, prosím, hlasovať o prvom pozmeňujúcom návrhu poslanca Hudackého.
Pčolinský, Peter, podpredseda NR SR (2023-05-03):
Uzatváram možnosť faktických poznámok. Osem faktických poznámok. S prvou pán spravodajca, nabudúce zo svojho miesta, pán poslanec Šeliga, nech sa páči.
T. Cabaj, podpredseda NR SR: (2009-10-21):
Dávam slovo spoločnému spravodajcovi, ktorého určil navrhnutý gestorský výbor, a to výbor pre sociálne veci a bývanie, poslancovi Róbertovi Madejovi. Nech sa páči, pán poslanec, máte slovo.
Pčolinský, Peter, poslanec NR SR (2020-07-24):
Ďakujem pekne za slovo. Pán kolega Mazurek, ja by som naozaj chcel oceniť váš prejav, ktorý bol doteraz naozaj najlepší z tých vašich prejavov. Podľa informácií, ktoré som dostal priamo od predsedu vlády teraz, predseda vlády väčšinu vášho prejavu počúval za dverami na chodbe, čiže tiež oceňuje, že tento prejav bol naozaj kultivovaný, bol naozaj veľmi dobrý. Ja osobne by som chcel vyzdvihnúť tú časť, kde oceňujete vládu Igora Matoviča a chválite vlastne veci, ktoré sa za posledné tri mesiace prijali. (Potlesk.) Som tiež rád... (Reakcia z pléna.) Však, Erik, už drž... (Prerušenie vystúpenia predsedajúcim.)
Kaník, Ľudovít, poslanec NR SR (2014-07-04):
Ďakujem. Tak hneď v tom závere zaznelo, že nepriame dane majú najnižší negatívny dopad na hospodársky rast. No, s tým sa dá súhlasiť. Ale kde je zníženie nejakej priamej dane, ktoré ste pozvyšovali a čo zbytočne škodí hospodárstvu? Kde je zníženie odvodov? Neni. A keď ste na začiatku hovorili, ako vy bojujete, ako sa snažíte. No asi nie. Tak pozrite sa, teraz vám ukážem nejaký graf. (Rečník zobral do rúk papier s vyobrazeným grafom.) To som mohol ukázať z tribúny. Takto tie modré stĺpčeky, to je verejná spotreba u nás, a tieto čierne, priemer v krajinách OECD. Prečo na Slovensku takto rastie verejná spotreba, vládna spotreba a v krajinách ostatných nie? Tak čo by robíte dobre, keď tie ostatné krajiny dokážu a vy nedokážete? Váš problém je, že vy to neviete robiť inak, len tak, že zaťažíte daňami ľudí. Veď celé vaše konsolidačné úsilie bolo postavené na tom, že ste vybrali od ľudí viac peňazí, že ste ich zdrali z kože a vláda ďalej míňala. V tom je ten problém. A keď sa pozrieme na súkromnú spotrebu a vládnu (rečník zobral do rúk iný papier s vyobrazeným grafom), ešte sem môžte zdvihnúť zrak, tak opäť tie čierne stĺpčeky, to je súkromná spotreba, a tie modré, to je vládna. Keby to bolo naopak, tak by to bolo v poriadku. Vtedy by som mohol povedať, že, áno, tak to má byť. A vy fungujete presne naopak. Takže v tom je ten problém. A dobré hospodárske výsledky? Za prvý štvrťrok tohto roku v rámci krajín V4 máme najpomalší hospodársky rast. Naj-po-mal-ší. Zaostávame. Negatívne dopady zlej hospodárskej politiky na ekonomiku sa neprejavia okamžite, ale ako vidno, už sa prejavujú. Ten zlý mix, ktorý ste urobili. A vidno to v tom, že zaostávame za krajinami, za bezprostredne susediacimi krajinami – a to je veľmi, veľmi negatívny signál, ktorý sa bude prehlbovať.
Ďuriš Nicholsonová, Lucia, podpredsedníčka NR SR (2018-06-19):
Ďakujem pekne. Otváram rozpravu. Písomne sa neprihlásil nikto a o slovo požiadala pani navrhovateľka. Nech sa páči.
J. Tkáčová, poslankyňa: (2007-05-11):
Tak v prvom rade ide o to, že sa de facto navrhuje zrušenie 1. stupňa ochrany. Ďalej za kľúčové považujeme novelizačné body 4 a 5 z hľadiska oslabenia prirodzených kontrolných úloh štátu pri ochrane prírody, kde sa navrhuje pre výkon štátnej kontroly súhlas súdu, čo teda považujeme ozaj za podstatné oslabenie kontrolnej úlohy štátu. Ďalej tretí bod. Za oslabovanie občianskych práv považujeme novelizačné body 6 až 9, ako spomínal aj predkladateľ. Navrhuje sa tam vypustiť z § 82 ako účastníkov konania občianske združenia. Návrh je, aby sa stali zúčastnenou osobou. Z právnej stránky vystúpi k tomuto bodu moja kolegyňa Lucia Žitňanská, takže viac o tom hovoriť nebudem. A potom je tu ešte jeden moment, skracuje sa lehota na rozhodnutie v konaní zo 60 na 30 dní, čo teda ešte s týmto ja problém nemám, o tom skutočne môžeme debatovať, lebo tie konania niekedy sa naťahujú zbytočne dlho, ale keď si dáme do súvislosti s týmto návrhom ďalší návrh, ktorý znie, ak orgán štátnej správy nevydá rozhodnutie pri ochrane lesa do termínu, keď chce ten výkon alebo zásah v lese vykonať, považuje sa, že súhlasí, tak toto už pre mňa problém je, pretože obávam sa, že na základe zážitkov z posledných týždňov to môže viesť k obchádzaniu ustanovenia alebo vydania odborného stanoviska. Tu musíme postupovať veľmi opatrne, aby sme nevytvorili priestor na manipuláciu. Čiže zhrniem to: prijatím predloženej novely podľa nás dôjde k oslabeniu postavenia občianskych združení, to znamená k oslabeniu občianskych práv, ďalej k oslabeniu kontroly štátu ochrany prírody a, samozrejme, dostaneme sa do konfliktu s medzinárodným dohovorom. Preto navrhujeme v mene poslaneckého klubu a v zmysle rokovacieho poriadku podľa § 73 ods. 3 písm. b) nepokračovať v rokovaní o tomto návrhu zákona. Ďakujem pekne.
Štefunko, Ivan, poslanec NR SR (2024-06-19):
Dobrý deň. Pán predsedajúci, vážený pán minister, Michal, milí futbaloví fanúšikovia, som rád, že môžem znova vystúpiť k tejto, k tejto téme o úľavách pre poľnohospodárov a znova, ako som povedal, my ako PS sme podporili skrátené legislatívne konanie práve preto, lebo si myslíme, že skrátené legislatívne konanie je vlastne, nazvime to, že sa, že tento zákon spĺňa podmienky na skrátené legislatívne konanie. Ospravedlňte môj hlas, som, som trošku chorý. Zároveň sme ale hovorili, že bude znova treba schvaľovať podobný zákon práve kvôli tomu, že v marci, kedy sme o tom diskutovali, sme už vedeli, že sa to bude predlžovať a dokonca, že Európska komisia nám neschváli pomoc pre potravinárov a sme vám hovorili, že zbytočne je podporovať sladené nápoje, špeciálne keď teraz zdaňujete tie sladené nápoje, a že treba podporiť len tých, čo najviac potrebujú túto pomoc, a teda sú to tí poľnohospodári, ktorí od 4.30 h sa starajú o ten dobytok alebo o svoje polia. Nepočúvali ste, ale, samozrejme, nevadí, napriek tomu tento zákon podporíme. Podporíme ho preto, lebo farmári bojujú na rôznych frontoch. Po prvé, stále im neboli vyplatené priame platby. My tu rozprávame o 17 mil. eur, ktorý keď rozrátate na každého jedného pôdohospodára a dokonca sa to nebude týkať všetkých, lebo to sa týka len sociálneho poistenia zamestnancov a nie všetci pôdohospodári sú zamestnanci, ale sú to aj samostatne hospodáriaci roľníci alebo živnostníci, to znamená, že reálne sa týchto 17 mil. eur, o ktorých sa bavíme, nebude týkať všetkých poľnohospodárov. Tých sa týkajú priame platby, ktorým ste stále nevedeli zabezpečiť, a to sú oveľa, oveľa väčšie peniaze a sú to peniaze, ktoré prichádzajú z Európskej únie a ktoré hrozia, že nám prepadnú. Bavíme sa o stámiliónoch eur, nie o jednotkách miliónov eur. Zároveň pôdohospodári sú ohrození tým, že si zobrali leasingy na svoje stroje, úvery na svoje zásoby, zobrali si na pôžičku hnojivá alebo, alebo krmivá, alebo osivá a tým, že sa do 30. júna nepodarí vyplatiť všetky priame platby, tak dávame pôdohospodárov do veľmi zložitej situácie. A na toto by som chcel upozorniť, že napriek tomu, že vám za tento, na túto, za túto náplasť zahlasujeme, treba riešiť na iných frontoch oveľa, oveľa väčšie problémy. Zároveň sme pred dvoma alebo troma mesiacmi schvaľovali v tomto pléne záručný mechanizmus pôžičiek pre pôdohospodárov, ktorí sú ohrození, neviem, ako to dopadlo, zatiaľ sme nemali žiadny, žiadnu správu od predmetného ministerstva, respektíve o SZRB (reakcia z pléna), ako to, okej, tak super, tak ďakujem za informáciu. To znamená, že summa summarum, veľmi apelujeme, aby sme namiesto malých náplastí, nálepiek riešili oveľa väčší problém, ktorý sa plošne týka všetkých pôdohospodárov a ktorých priame platby, respektíve ich nevyplatenie existenčne ohrozuje. Takže dbajte na to a ďakujem veľmi pekne za vypočutie.
P. Paška, predseda NR SR: (2010-02-03):
vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov . Je to tlač 1432, rozhodnutie o pridelení na prerokovanie výborom je pod číslom 1470. Poprosím teraz pána ministra výstavby a regionálneho rozvoja Igora Štefanova, aby uviedol návrh zákona. Pán minister, máte slovo. Kolegyne, kolegovia, poprosím vás o pozornosť. Začíname prerokovávať zákon.
Laššáková, Jana, podpredsedníčka NR SR (2015-10-07):
Nech sa páči, pán poslanec Kaník ako navrhovateľ má slovo.
Grendel, Gábor, podpredseda NR SR (2022-02-02):
V rozprave teraz vystúpi pán poslanec Richard Raši a pripraví sa pán poslanec Tomáš Šudík.
Glváč, Martin, podpredseda NR SR (2016-06-21):
Ďakujem, vyhlasujem všeobecnú rozpravu za skončenú. Chce do rozpravy zaujať stanovisko navrhovateľ? Nech sa páči.
Žiga, Peter, podpredseda NR SR (2024-09-13):
Chcem sa opýtať, či sa chce prihlásiť niekto do rozpravy ústne. Končím možnosť prihlásiť sa do rozpravy ústne. Jeden poslanec, pán poslanec Hlina, nech sa páči.
M. Číž, podpredseda NR SR: (2006-09-06):
(Hlasovanie.) Prítomných 142 poslancov, za 2 poslanci, proti 91 poslancov, zdržalo sa 47 poslancov, nehlasovali 2 poslanci. Predložený návrh sme neschválili.
Danko, Andrej, predseda NR SR (2019-06-19):
Ďakujem pani poslankyni. Dve faktické. Uzatváram možnosť prihlásenia. Prvý pán poslanec Martinák.
Glváč, Martin, podpredseda NR SR (2018-10-17):
Pardon. Pán minister, dovoľte, lebo pani Vaľová by to neprežila, dovoľte, aby som na balkóne privítal dôchodcov z Humenného. Vitajte! (Potlesk.) Pardon, ešte raz, nech sa páči.
Cigániková, Jana, poslankyňa NR SR (2018-02-13):
Ďakujem pekne. No, vážený kolega, k tým vašim argumentom len toľko. Hovoríte o tom, že teda takéto opatrenie by malo veľmi dobré dopady a malo by dobré dopady na zdravie, pretože práca v nedeľu poškodzuje zdravie, lebo sú o tom výskumy. Chcem sa vás spýtať, či máme aj výskumy, že v stredu, že či to poškodzuje práca v stredu, či poškodzuje zdravie ľuďom, alebo v utorok, alebo vo štvrtok. A keď áno, keď budú chorejší, ako keď by nerobili, tak že či potom zrušíme prácu v stredu, v utorok a vo štvrtok. Lebo viete, ja tipujem, že budú chorejší, ako keď budú doma ležať doma v posteli a nebudú pracovať. Takže neviem, či tento argument je relevantný argument. A samozrejme, že ľudia sa sťažujú, ale myslím si, že naozaj pokiaľ im to nevyhovuje, nemusia podpísať takúto zmluvu. Na druhej strane sú ľudia, pre ktorých práca v nedeľu naozaj je výrazným príjmom hlavne preto, že teraz sa práca zdražela a dostanú jednoducho väčšiu výplatu. Vravíte, že tie obchody to zvládnu a nie je to až tak cítiť na tých tržbách. No áno, pretože deň predtým si všetci prídu nakúpiť. Jedine, kto to bude potom cítiť, sú tí ľudia, ktorí to musia odmakať. Ale jediný rozdiel je v tom, že to neuvidia na výplatnej páske, ale budú musieť presne rovnaký počet ľudí obslúžiť, ak nie ešte aj väčší, lebo mám pocit, že sú hysterické reakcie, keď sa zavrú obchody. Ja osobne nepotrebujem a väčšina ľudí, ktorých poznám, ja nepotrebujem mať predpísané zákonom, kedy mám oddychovať, kedy mám byť s rodinou a kedy mám pracovať. Ja mám svoj rozum, svoju slobodu. Prosím vás, nechajte mi ju. Ďakujem.
Drobný, Stanislav, poslanec NR SR (2018-10-19):
Ďakujem za slovo. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o hlavnom meste Slovenskej republiky Bratislave a o poskytovaní dotácií v pôsobnosti Ministerstva kultúry Slovenskej republiky (tlač 1168). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre verejnú správu a regionálny rozvoj a Výbor Národnej rady pre kultúru a médiá. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pani predsedajúca, otvorte, prosím, všeobecnú rozpravu.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 128 poslancov, za 79, proti 40, zdržali sa 8, nehlasoval 1. Uvedený návrh sme schválili.
Kollár, Boris, predseda NR SR (2022-02-03):
S ďalšou faktickou poznámkou vystúpi pán poslanec Šudík.
Laššáková, Jana, podpredsedníčka NR SR (2015-09-30):
Na vystúpenie pána poslanca s faktickými poznámkami páni poslanci Záhumenský, Kiššová, Mikloško, Hraško. Končím možnosť prihlásiť sa s faktickými poznámkami. Nech sa páči, pán poslanec Záhumenský.
Verešová, Anna, poslankyňa NR SR (2017-10-19):
Ďakujem kolegovi Mihálovi aj kolegyni Petrík za tieto návrhy, za návrh zákona, ktorý priniesli do pléna. Ako vždy, vysoko odborne, kompetentne. Za hnutie Obyčajní ľudia a nezávislé osobnosti som zodpovedná za, za rodinnú politiku, a teda plne, plne podporuje v hnutí tento návrh. Takisto aj pozmeňovací návrh, o ktorom si hovoril, ktorý pôjde teraz do hlasovania. Žena priamo stráda za materstvo. Je to isté. A či fyzicky, či psychicky. Akokoľvek jej ešte k tomu priťažiť aj neúmyselne, lebo ja verím, že tie zákony naozaj preverí čas, nieže verím, ten zákony preveruje čas, zákony preveruje prax. A keď sa ukáže v praxi naozaj nejaké takéto nie pochybenie, ale ukáže sa, že sa môže niečo vylepšiť tak, aby sme rodinám, rodičom, a teda matke mohli pomôcť, aby sme im zbytočne nekomplikovali život, tak je to treba urobiť. Čudujem sa, že to nie je dávno nejak prijaté práve sociálnou vládou, pretože sociálna vláda by sa mala zamerať na takéto veci, aby pomohli rodinám, pomohli rodičom, pomohli matkám práve v čase tej hrozivej demografickej krivky. Ďakujem kolegom za tento návrh.
Pellegrini, Peter, predseda NR SR (2015-12-11):
Pán poslanec Lipšic s procedurálnym návrhom.
Šeliga, Juraj, podpredseda NR SR (2020-05-15):
Samozrejme, že to platí aj pre pána poslanca Pročka.
Danko, Andrej, podpredseda NR SR (2024-02-27):
Poslanec Krajčí. Ešte pozdravujem študentov na balkón. Síce mi nepovedali odkiaľ, pozdravujem vás! Pán poslanec Krajčí.
Ďuriš Nicholsonová, Lucia, podpredsedníčka NR SR (2017-11-28):
Kolegyne, kolegovia, poprosím vás o kľud v rokovacej sále.
Paška, Pavol, predseda NR SR (2013-05-21):
(Hlasovanie.) 143 prítomných, 80 za, 63 sa zdržalo. Schválili sme návrh zákona o kontrole obchodovania s určenými výrobkami . Pán poslanec Přidal uvedie v druhom čítaní hlasovanie o zákone č. 541 o mierovom využívaní jadrovej energie a Národnom jadrovom fonde. Je to tlač 399. [Hlasovanie o vládnom návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 238/2006 Z. z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (zákon o jadrovom fonde) a o zmene a doplnení niektorých zákonov v znení neskorších predpisov , tlač 399.]
Sloboda, Vladimír, poslanec NR SR (2019-09-20):
Vážený pán predseda, v súlade s § 73 zákona o rokovacom poriadku som bol predsedníčkou výboru určený za spravodajcu k návrhu zákona, ktorý je uvedený pod tlačou 1650. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zavedenie nemocenského poistenia pre osobných asistentov, ako aj zníženie počtu odpracovaných hodín na získanie sociálneho poistenia rozhodne prináša zlepšenie podmienok pre osobných asistentov. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1753 z 27. augusta 2019 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Pán predseda, otvorte, prosím, všeobecnú rozpravu.
Hrnčiar, Andrej, podpredseda NR SR (2017-04-06):
Pán poslanec Suchánek.
E. Bauer, poslankyňa: (2003-07-03):
Na druhej strane pripojenie národných úradov práce ako verejnoprávnej inštitúcie k sociálnym úradom, teda k budúcim sociálnym úradom jednej verejnoprávnej inštitúcie k úradom štátnej správy, nie je možné považovať za príliš šťastný krok. Chcela by som vyzvať pána ministra, aby sme do druhého čítania zvážili, či naozaj v tejto situácii, keď európska sociálna agenda, keď prijatý európsky sociálny model hovorí absolútne jasne o delenej zodpovednosti v spoločnosti, je veľmi nešťastné privlastňovať si celú zodpovednosť za tieto procesy, keď celá Európa ide smerom delenia zodpovednosti za sociálne procesy. (Potlesk.) Chcela by som upozorniť tiež na to, že stratégia zamestnanosti, ktorá je prijímaná v Európskej komisii v týchto týždňoch, v týchto mesiacoch, upriamuje služby zamestnanosti na individualizáciu týchto služieb. To znamená, že pred službami zamestnanosti stoja veľmi vážne úlohy. Som presvedčená, že systémom neustálej reorganizácie asi nevytvárame príliš dobré podmienky na to, aby služby zamestnanosti mohli byť individualizované, aby sa mohli skvalitniť, aby sa naplnili tie úlohy, ktoré vyplývajú či už zo spoločného memoranda Európskej únie a Slovenskej republiky, alebo tejto novej sociálnej stratégie. Ilúzia, že všetko je to v prospech občana v tom zmysle, že všetko môže vybaviť pod jednou strechou, poznajúc konkrétne materiálne podmienky v jednotlivých lokalitách, si myslím, že naozaj miesto dobre mieneného zámeru zostáva ešte dlho ilúziou. Chcem ešte raz požiadať pána ministra, aby tento zámer navrhovaného zákona prehodnotil. Ďakujem. (Potlesk.) P. Rusko, podpredseda NR SR: Ďakujem pekne. S faktickou pripomienkou pán poslanec Burian, pán poslanec Tkáč. Končím možnosť prihlásiť sa s faktickou pripomienkou. Nech sa páči, pán poslanec Burian.
Laššáková, Jana, podpredsedníčka NR SR (2014-10-30):
No, pán poslanec! Pán poslanec Galko.
Radičová, Iveta, predsedníčka vlády SR (2011-09-08):
To pôvodne navrhnuté riešenie, pán poslanec, že v Banskej Bystrici nemalo byť centrum pre celú logistiku, nás neuspokojovalo, preto sme prišli s návrhom, ako vidíte, iného riešenia. Je na diskusii Národnej rady Slovenskej republiky, pardon, či budete považovať logistiku takéhoto riešenia za vhodnú a vyhovujúcu. Ja môžem len zdôrazniť, že keby som bola spokojná, tak nepríde k tejto zmene. Zmena je tu ponúknutá, využitie kvalifikovaných síl a ľudí rovnako. Dokonca som hovorila, že budú posilnené tieto sily v Banskej Bystrici, dokonca zvýšená zamestnanosť v Banskej Bystrici a zo zadefinovania kompetenčného centra sú to tie hlavné funkcie a kompetencie, ktoré má logisticky Banská Bystrica riadiť. Zvážte, či z hľadiska fungovania a operatívy nezachovávame a dokonca neposilňujeme status výraznejšie v Banskej Bystrici, či to nie je optimálne riešenie. Nechávam to na vaše posúdenie. Mne sa javilo cez všetky argumenty toto riešenie ako optimálne. Ďakujem veľmi pekne.
Pellegrini Peter, predseda NR SR (2014-12-09):
Prezentujme sa a hlasujme o zákone ako o celku. (Hlasovanie.) Prítomných 135 poslancov, za 80, proti 11, zdržalo sa 43, nehlasoval 1. Tento návrh sme schválili. Ešte predtým, ako budeme pokračovať ďalej, dovoľte, vážené panie poslankyne, vážení páni poslanci, aby som vás informoval, že vzhľadom na prijatie pripomienok pána prezidenta Slovenskej republiky k novele školského zákona po dohode s pani poslankyňou Zmajkovičovou požiadame predsedu vlády Slovenskej republiky, aby vláda Slovenskej republiky v súčinnosti s poslancami Národnej rady v čo najkratšom termíne pripravila legislatívne riešenie problematiky stravovania v školských bufetoch, ktoré zabezpečí v školách a školských zariadeniach poskytovanie zdraviu prospešných potravín a potravinových výrobkov. Ďakujem veľmi pekne. (Potlesk.) Nasledujeme, v hlasovaní budeme pokračovať v prvom čítaní o návrhu poslancov Jurzycu, Mikuša, Novotného na vydanie zákona, ktorým sa dopĺňa zákon č. 461 o sociálnom poistení, tlač 1222. Poprosím pána spravodajcu Milana Halúza, aby hlasovanie uviedol. (Hlasovanie o návrhu poslancov Národnej rady Slovenskej republiky Eugena Jurzycu, Jozefa Mikuša a Viliama Novotného na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 1222.)
Budaj, Ján, poslanec NR SR (2017-12-01):
Ďakujem pekne, pán predsedajúci. Plán na sebaobmedzenie poslancov, ktorý sa nazýva zamrazenie platov ústavných činiteľov, bol kedysi gestom solidarity poslancov s ťažkosťami, ktoré Slovensko prežívalo počas krízy. Ja myslím, že to bolo dobré gesto. Bola to napokon jedna z mála sebaobmedzujúcich činov, ktorých bol tento parlament schopný. Každý rok ho potom potvrdzoval. Ale dnes sa význam tohoto gesta zmenil. Dávno je po kríze. Dávno tu mohol byť vyrovnaný rozpočet. Medzi nami, ešte aj teraz by sa mohla hodiť spiatočka a na budúci rok by slovenská ekonomika bez problémov dosiahla vyrovnaný rozpočet. Zmrazenie platov, ktoré klub, v ktorom pôsobím, klub Obyčajných ľudí a nezávislých osobností podporuje, je dnes nielen pokračovaním v sebaobmedzení z čias krízy, ale je súčasne gestom protestu proti tomu, že vláda zadlžuje Slovensko, zadlžuje budúcnosť napriek tomu, že tu celé mesiace, roky opozícia upozorňuje, kde sa plytvá, odhaľuje korupčné kauzy, odhaľuje systémové zlyhania. Napokon, keď je nedostatok peňazí, tak sa peniaze hľadajú priamo vo vreckách občanov, tak ako to hľadá táto novela zákona, o ktorej rokujeme. Preto vnímam, vnímam sebaobmedzujúce gesto, ktoré vysvetľoval rečník, za významný zdvihnutý prst, ktorým ukazujeme verejnosti, že v okamihoch, kedy sa zbytočne robí sekera, kedy sa zbytočne zadlžuje štát a súčasne sa plytvá a kradne... (Prerušenie vystúpenia časomerom.)
Krajčí, Marek, poslanec NR SR (2022-11-30):
Prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor odporúča schváliť.
Laššáková, Jana, podpredsedníčka NR SR (2015-01-29):
Príjemné dobré ráno, vážené panie poslankyne, páni poslanci, otváram tretí rokovací deň 46. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanci Juraj Droba, Zsolt Simon, Péter Vörös. Pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony . Návrh vlády má tlač 1394. Teraz poprosím pána ministra práce, sociálnych vecí a rodiny Slovenskej republiky Jána Richtera, aby návrh vlády na skrátené legislatívne konanie odôvodnil. Nech sa páči, pán minister, máte slovo.
Grendel, Gábor, podpredseda NR SR (2020-11-25):
Prezentujme sa a hlasujme o skrátení lehôt. (Hlasovanie.) Prítomných 135 poslancov, za 104, proti nikto, zdržalo sa 31, hlasovali všetci. Konštatujem, že sme návrh na skrátenie lehôt schválili.
Švejna, Ivan, poslanec NR SR (2015-09-30):
Vážený pán predseda, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa všetky náležitosti podľa rokovacieho poriadku. Súčasťou je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplýva z § 73 zákona o rokovacom poriadku, odporúčam, aby sa Národná rada po rozprave uzniesla na tom, že návrh prerokuje v druhom čítaní. V súlade s rozhodnutím predsedu Národnej rady navrhujem, aby zákon prerokoval výbor pre financie a rozpočet a ústavnoprávny výbor. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 9. novembra a gestorský výbor do 10. Pán predsedajúci, prosím, otvorte rozpravu.
Mazurek, Milan, poslanec NR SR (2022-06-17):
Pán poslanec Gyimesi, musím naozaj uznať, že sa jedná o famóznu kritiku, ktorú by možno predniesol žiaden ani opozičný poslanec voči ministrovi hospodárstva, naozaj komplexnú a naozaj vecnú, čo sa veľmi cení, lebo neboli to len nejaké prázdne bláboly, ako tu od SaS-károv počúvame, ale zase na druhej strane príliš ste to zjednodušili, pretože nielen Richard Sulík, ktorý nepochybne je spoluzodpovedný za to, čo sa deje, je vinníkom, pretože ak tu otvárate také zásadné témy, o ktorých by sa podľa môjho názoru malo hovoriť, pritom sa to stáva nejakým zvláštnym tabu, ako napríklad, akú logiku má bojovať za nejakú zelenú záchranu planéty, odstavovať sa od ropy z Ruska, dovážať (povedané so smiechom) ropu zo Saudskej Arábie, dovážať plyn po oceáne s ťažkými tankérmi, spaľovať neuveriteľné množstvá palív a vypúšťať neuveriteľné množstvá emisií, akú logiku to má. Tak to nie je len problém ministra hospodárstva Richarda Sulíka, ktorý na celú túto hru pristupuje, ale je to predsa záležitosť aj vášho premiéra Eduarda Hegera. Veď predsa on je jeden z tých, ktorí najviac lobovali za odstrihnutie od ruskej ropy. A aký je potom ten argument, ten zásadný morálny argument, že vy chcete zastaviť vojnu na Ukrajine, vy chcete poraziť Putina a mŕtvi ľudia v Jemene nikomu nevadia? A to je otázka nielen na ministra Sulíka, keď ste ju už položili, to je otázka na pána Hegera. A ak sa teda chce odpojiť od ruskej ropy, ale veselo chce dovážať saudskú ropu, tak potom kde je ten morálny argument? Čo sú ľudia v Jemene? Nič? Od jedného, ktorý vedie vojnu, brať ropu nesmieme, ale od druhého, ktorý vedie krvavú, ďaleko deštruktívnejšiu vojnu, ju brať môžme? To sú vážne veci, ktoré sa týkajú celej vlády, a treba na tieto veci reálne poukazovať, za čo som, samozrejme, rád, že ste tu tieto témy otvorili. Je to obrovské liberálne pokrytectvo hovoriť tu o tom, že idú zachraňovať planétu tým, že tu budú dovážať tisíce tankerov plných ropy a skvapalneného plynu. To je absolútny úlet!
Paška, Pavol, predseda NR SR (2013-05-16):
(Hlasovanie.) 141 prítomných, 117 z bolo za, 1 proti, 21 sa zdržalo, 2 nehlasovali. Schválili sme novelu zákona č. 377 o ochrane nefajčiarov. Bol to, dámy a páni, jediný bod prerokovaný, o ktorom sme hlasovali. Vyhlasujem krátku prestávku do 17.15 hodiny a budeme pokračovať v rokovaní programu. Želám našim hokejistom pevnú vôľu a dobrý výsledok. (Krátka prestávka.) (Po prestávke.) Dámy a páni, budeme pokračovať. Poprosím pani ministerku, pána spravodajcu. Pán poslanec Lipšic.
Paška, Pavol, predseda NR SR (2013-03-26):
Hlasujeme. (Hlasovanie.) 133 prítomných, 42 za, 76 proti, 15 sa zdržalo. Návrh sme neschválili.
Blanár, Juraj, podpredseda NR SR (2023-05-03):
Nech sa páči, pokračujte.
Figeľ, Ján, podpredseda NR SR (2015-05-05):
Ďakujem pekne. Dávam teraz slovo spoločnému spravodajcovi z výboru pre kultúru a médiá pánovi poslancovi Petrovi Náhlikovi, aby informoval parlament o výsledku rokovania výborov a odôvodnil návrh a stanovisko gestorského výboru.
P. Paška, predseda NR SR: (2007-10-18):
(Hlasovanie.) 137 prítomných, 79 za, 12 proti, 45 sa zdržalo, 1 nehlasoval. Konštatujem, že sme postúpili návrh zákona do druhého čítania.
Vörös, Péter, poslanec NR SR (2015-10-02):
Ďakujem za slovo. Vážená pani predsedajúca, vážené pani poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre sociálne veci za spravodajcu k návrhu zákona, ktorý je uvedený pod tlačou 1737. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku, aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1751 navrhujem, aby návrh zákona prerokovali: Ústavnoprávny výbor Národnej rady a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015 od prerokovania návrhu zákona v Národnej rade v prvom čítaní. Pani predsedajúca, ďakujem, skončil som. Prosím vás, otvorte všeobecnú rozpravu.
Bugár, Béla, podpredseda NR SR (2018-12-05):
Vyhlasujem rozpravu o tomto bode programu za skončenú. Záverečné slovo? (Reakcia navrhovateľa.) No môžte, samozrejme, ale mali ste to povedať, ja som uzavrel rozpravu. Stačilo oznámiť, že chcete do rozpravy, bez problémov. (Reakcia navrhovateľa.) Vážení páni poslanci a panie poslankyne, je všeobecný súhlas, aby som znovu otvoril rozpravu, ale počkajte; ale len s tým, že pán navrhovateľ, nieže ostatní sa prihlásite. Je s tým všeobecný súhlas? (Súhlasná reakcia pléna.) Áno. Nech sa páči, takže pán navrhovateľ ako posledný v rozprave.
P. Paška, predseda NR SR: (2008-10-23):
Chcete, pán navrhovateľ?
Sulík, Richard, predseda NR SR (2010-12-07):
Ďakujem. Ďalší rečník v rozprave je pán poslanec Dostál. Nech sa páči.
Šebová, Zuzana, poslankyňa NR SR (2021-11-26):
Pani kolegyňa, ja oceňujem to, čo ste povedali v rozprave. Zdieľam, plne s vami súhlasím a zdieľam váš názor. A snáď poviem len toľko, že som prekvapená v pozitívnom slova zmysle a veľmi si to vážim, že ste vyjadrili podporu tomuto zákonu, a dúfam, že môžme ďalej spoločne riešiť ďalšie kroky, aby sme sa v čo najbližšej dobe dostali k nejakému, k nejakej optimálnej situácii, čo sa týka prítomnosti blízkych osôb v nemocniciach. Ďakujem vám veľmi pekne.
Danko, Andrej, predseda NR SR (2017-05-18):
Prosím, prezentujme sa a hlasujme. (Hlasovanie.) Prítomných 125 poslancov, za 113, zdržalo sa 11, nehlasoval 1. Konštatujem, že sme schválili uznesenie k Správe o výsledku hospodárenia Národnej banky Slovenska. Opäť dávam slovo poverenému členovi z výboru pre financie a rozpočet poslancovi Radovanovi Balážovi, aby uviedol hlasovanie o návrhu uznesenia Národnej rady k Správe o stave a vývoji finančného trhu za rok 2016 (tlač 502). Nech sa páči, pán poslanec, máte slovo.
Mazurek, Milan, poslanec NR SR (2018-01-30):
Pán podpredseda vlády Pellegrini sa tu dnes musí určite cítiť veľmi nekomfortne, pretože vzhľadom aj na vystúpenia, ktoré tu boli predtým, aj vystúpenia pána kolegu Pčolinského môžme konštatovať, že plnenie týchto akčných plánov, nielen ich obsah, ale aj samotné plnenie, je v skutočnosti úplnou katastrofou. Úplnou katastrofou a nielen pán Pellegrini, ani pán Fico, ale nikto z vlády si jednoducho nechce priznať chybu. Máte tú smolu, že v tomto pléne sú aj poslanci pochádzajúci z tých najmenej rozvinutých okresov, ktoré ste špecifikovali vo vašich akčných plánoch a môžu reálne okolo seba vidieť výsledky vašej práce za dva roky. Ako bolo spomínané, tieto akčné plány boli vytvorené iba ako marketingová kampaň tesne pred voľbami zo strany padajúceho SMER-u, ktorému stále klesali preferencie a ktorý už potom po voľbách bol zaviazaný tými úzkymi termínmi, ako hovoril kolega Pčolinský, a musel tieto akčné plány zbúchať narýchlo. A tak to potom aj dopadlo, ako som aj hovoril vo svojom vystúpení v rozprave. Jednoducho vláda nemala žiadny plán, nemala žiadnu koncepciu a dnes nevidíme ani žiadne výsledky, pretože keď prídete do okresov, ako je napríklad Vranov, Kežmarok, Sabinov a spýtate sa ľudí, ako reálne pociťujú tieto obrovské, resp. sľubované obrovské investície na svojich životoch, na kvalite pracovných miest, na počte pracovných miest, tak jednoducho títo ľudia iba zaplačú a povedia, že sa nezmenilo vôbec nič. A ako som hovoril, namiesto toho, aby vláda ešte aj v týchto akčných plánoch podporovala tých, ktorí pracovať chcú, ktorí chcú vytvárať štátu hodnoty, podporuje všetkých tých, ktorí jednoducho pre štát predstavujú iba záťaž a páchajú kriminalitu, ako to v poslednom čase dosť často vyťahuje pán minister Kaliňák. Ďakujem.